**Referat fra Årsmøte i 6. Ålesund Roverlag avholdt 10.11.2012**

**Sak 1 Referat fra forrige årsmøte**

Referatet har blitt utsendt i forkant. Det innkom ingen kommentarer, og referatet ble godkjent.

**Sak 2 Kontingent**

Idar har betalt til NSF for 2012

**Sak 3 Speidernes Hus**

Idar er blitt styremedlem i Speidernes Hus AL. Gamle vedtekter er funnet og regnskaper rekonstrueres. Husets økonomi er foreløpig usikker. Huset har løpende leieinntekter, men dette går til å dekke nødvendig vedlikehold. F.eks. taktekking og sikring av altaner. Der er 3 tropper som bruker huset til speideraktiviteter. 6. Ålesund har 1 av 5 A andeler i Huset.

Årsmøtet berømmer Idar for innsatsen.

Vår gruppe har den holdningen at vi når bidrar til å løfte nivået på huset for deretter å la dette tilfalle «speiderne» i en eller annen form. Den diskusjonen vil vi ta når tiden er inne.

**Sak 4 Dato for årsmøtet 2013 og LUDO’ens 40 års Jubileum**

Datoen er fastsatt til 16. November. Sted: Borgundgavelen, Ytterlandsstova. Stormesterkomiteen har ansvaret for arrangementet og er oppfordret til å slå på stortromma.

**Sak 5 Pygmeposten**

Svein Yndestad mottok heder for sitt arbeid med vår web side. De som har aktuelle bilder oppfrodres til å oversende dette slik at han kan scanne og legge ut mer.

**Sak 6 ”Den norske holdning til Eu’s regler (hvorfor krumme agurker)**

Stein Ove Solberg, gav en oppklarende og høyst levende, og ikke minst innlevende orientering om temaet, på forholdsvis kort tid (for advokat å være). Forsamlingen tok orienteringen målløs til efterretning, og gav foredragsholderen uforbeholden applaus for hans store innsikt og vidd.

**Sak 7 Eventuelt**

Kanosaken er gjenopptatt !! Idar har gjort betydelige og interessante funn – 2 kanoer er kommet til rette på Speiderhytta. I kaoset som oppstå rundt offentliggjøringen av dette faktum, ble det reist et benkeforslag: Vi gir kanoene til Speiderhytta !! Forslaget ble bifalt av samtlige. Dermed konkluderer årsmøtet at kanosaken omsider er løst, og dermed endelig avgjort. g

Referenten oppfattet ikke at flere bad om ordet med noe vettugt å framføre, så referatet avsluttes herved.

RP17.1.2013